Lav et referat af nedenstående tekst:

Tekst:
Der er sket meget, siden TV2 Nord for første gang – i dag for lige præcis 30 år siden, ramte nordjyderne.  Fra den tidlige start med en enkelt udsendelse på TV2 til i dag fem daglige nyhedsudsendelser, egen kanal, hjemmeside, Facebook, Instagram, Youtube, Snapchat – og sikkert meget mere lige om hjørnet. Fra fysiske bånd til digital – men hver dag og hvert år har vi været med til at præge nordjyderne,  den nordjyske selvforståelse – ja selve Nordjylland. - Vores journalistik er for mange af vores med-nordjyder det vigtigste spejl af den virkelighed, vi alle lever i. Vores historier er i høj grad med til at definere, hvad samtalen i vores område handler om. Når vi sætter spotlight på noget – så rettes tusinder af øjne i den retning, vi peger ud. Det er et enormt privilegie og et lige så stort ansvar, siger administrerende direktør Mikael Justesen. Og det er ifølge mediedirektøren vigtigere end nogensinde, fordi det enorme udbud af indhold gør det svært for mediebrugerne at skelne hvad man kan regne med og hvad man ikke kan regne med. - Jeg ser det som vores vigtigste opgave at være med til at bygge Nordjylland endnu bedre. Jeg bruger ofte ordene: At skabe gejst, vækst og livsglæde i Nordjylland. Ikke med tandløs jubeljournalistik og ikke med forkrampede forsøg på altid at være konstruktive, positive – eller ligefrem lalleglade lokalpatrioter. Men ved at bruge vores håndværk og sætte vores troværdighed over alt andet. Det betyder blandt meget andet, at vi insisterer på en fair behandling af alle historier og kilder, på at give ordet til alle parter i en konflikt, på retten og pligten til at stille de kritiske spørgsmål, på ikke at ligge under for pres og på, at det vigtigste altid er den gode historie. Men også at en historie ikke behøver være en ”dårlig” historie for at være en god historie. Heldigvis er vores verden mere i farver end den er sort/hvid, og det skal afspejle sig i vores journalistik, fortæller Mikael Justesen. Fødselsdagen fejres på dagen med ”en frokostanretning” på parkeringspladsen på TV2 Nord, det vil sige, der var lejet en pølsevogn med ad libitum hotdogs for ansatte på TV2 Nord.

Referat:
Vi hejser flaget og fejrer den runde dag i Aabybro med sammenkomst omkring pølsevogn foran medievirksomheden.